Peder R. Finde

Peder Rasmussen Finde (født ca 1675, død 1739) var en norsk prest og godseier.nrk-no (fylkesleksikon): Peder R. Finde, hentet 18. mai 2011 

Peder R. Finde var sønn av Rasmus Pedersen Finde (1650–1694) sogneprest i Gloppen 1683–1694, som igjen var sønn av den rike sognepresten i Førde, Peder J. Finde (1610–1697), som også eide store eiendommer på Vestlandet. Moren var ho Anna Jensdatter Schreuder (1650– etter1728), som var datter av den forrige gloppepresten, han Jens Hanssen Schreuder (1624–1683).

Finde utdannet seg til prest i København fra 1696. Faren, som altså var prest i Gloppen, hadde dødd året før, og året etter døde farfaren, som hadde vært prest i Førde. Så det var behov for prester, og broren Absolon Finde (1687–1732)Absolon er nevnt i en slektsdatabase, men mer utførlig i Lampes bok, referert under. ble da også i 1718 prest men til Viborg og Nakskov. Etter å ha blitt prest var han Peder R. i 1701 kapellan til Selløe (i dag Selje) der han den 17. februar 1703 ble prestDen nøyaktige dato for presteisettelsen er fra boka Bergens Stifts Biskoper og Præster efter Reformationen : biografiske Efterretninger. 2 fra 1896, forfattet av presten Johan Fredrik Lampe (1811–1888), som ellers omtaler mange av Peder R. Finde sine slektninger som var prester på ymse steder langs Vestlandet. og satt i embetet frem til 1709. Det er her i Selje, ytterst i havgapet, at han i 1704 blir gift med Margrete Randulf (1662–1711/22),Usikkerheten om konas dødsår er nevnt i Mette Susanne Harboes (1704-'36) mor: Margrethe Randulf ? Susanne Olufsdtr Torp?, en diskusjon på digitalarkivet.no. som var datter av bergensbispen Niels Randulf og forøvrig nylig blitt enke etter Seljepresten Peder Harboe (1635–1703).

Så flyttet familien til Eid i 1709, som er litt lenger inn i fjorden. Der hadde Peder R. blitt prest og tiltrådte den 26. juni 1709. Fra den 28. desember 1716 var han endog eneprest i kallet. Han la ellers under seg store jordområder i Davik og Eid. En del av kjøpene gjorde han av den dansk-norske kongen som måtte selge unna krongods for å betale krigsgjeld. I 1721 mistet Finde store materielle verdier i forbindelse med en brann på prestegarden. Han satt som prest til 1739. Etter dette ble kapellaniet nedlagt.

Enebarnet deres Anne Marie (1704–1748) ble gift med Sigvard Brarup (1713–1749) som i 1738 ble kapellan hos Peder R. i Eid, året før Peder døde. Svigersønnen var fra 1741 sogneprest i Kinn ved Førde, det også.

Se også
Finne (slekt)

 Referanser 

Kategori:Norske lutherske prester
Kategori:Personer fra Eid kommune
Kategori:Personer fra Gloppen kommune